SETเช้าพุ่งทะลุ 1400 จุด รับ Fund Flow ไหลเข้า-พร้อมเปิด 9 หุ้น “บลูชิพ” วิ่งแรงเกิน5%
SETเช้าพุ่งทะลุ 1400 จุด รับ Fund Flow ไหลเข้า-พร้อมเปิด 9 หุ้น “บลูชิพ” วิ่งแรงเกิน5%
SETเช้าพุ่งทะลุ 1400 จุด รับ Fund Flow ไหลเข้า-พร้อมเปิด 9 หุ้น “บลูชิพ” วิ่งแรงเกิน5%
4 มิ.ย. 2563

ผู้สื่อข่าวรายงานว่า ดัชนีตลาดหุ้นไทยวันนี้(4 มิ.ย.63) ณ เวลา 12.06 น.อยู่ที่ระดับ 1,405.65 จุด บวก 1.47 จุด หรือ 2.29% ด้วยมูลค่าซื้อขาย 62,188.05 ล้านบาท
โดยตลาดหุ้นไทยพุ่เดินหน้าต่อไปเป็นกว่า 30 จุดหลังทะลุผ่านระดับ 1,400 จุด ตามตลาดหุ้นต่างประเทศที่ส่วนใหญ่ปรับตัวขึ้นขานรับเม็ดเงินไหลเข้าเอเชีย โดยตลาดหุ้นไทยมีแรงซื้อสุทธิของนักลงทุนต่างชาติติดต่อกัน 3 วัน รวมถึงมีแรงซื้อเข้ามาในหุ้นกลุ่ม SET50 หรือหุ้นบลูชิพ โดยมี 9 หุ้นที่ปรับตัวแรงเกิน 5% มีดังนี้

น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้เปิดมาปรับตัวขึ้นกว่า 20 จุด เป็นการขึ้นมาชดเชยเมื่อวานนี้ที่ตลาดบ้านเราปิดทำการขณะที่ตลาดต่างประเทศต่างปรับตัวขึ้นไป และเช้านี้ตลาดหุ้นในภูมิภาคเอเชียส่วนใหญ่ก็ยังเคลื่อนไหวในแดนบวก หลังจากที่มีการเปิดกิจกรรมทางเศรษฐกิจ และคลายล็อกดาวน์กันขึ้น
ส่วนบ้านเราก็ให้จับตา Fund Flow หลังจากที่มีแรงซื้อจากนักลงทุนต่างชาติเข้ามา 3 วันติดต่อกัน ทำให้นักลงทุนมั่นใจมากขึ้น การปรับขึ้นรอบนี้เกือบ 400 จุด แล้วจากที่ปรับตัวลงไปราว 600 จุดก่อนหน้านี้ และตลาดดูเหมือนยังไม่ตอบรับปัจจัยลบจากสถานการณ์ระหว่างสหรัฐฯ และจีน รวมถึงปัจจัยการเมืองไทย ทำให้จะต้องระวังการลงทุนหลังดัชนีฯปรับขึ้นไปมาก
 
บล.กรุงศรี จำกัด (มหาชน) มีมุมมองเป็นบวกคาด SET ปรับตัวขึ้นทดสอบ 1,390 – 1,400 จุด ตามคาดการณ์ภาวะเศรษฐกิจที่ผ่านจุดต่ำสุดจากผลกระทบ Covid-19 ไปแล้วและจะฟื้นตัวขึ้นหลังหลายประเทศผ่อนปรน Lockdown รวมถึงออกมาตรการกระตุ้นเศรษฐกิจเพิ่มเติม
นอกจากนี้ดัชนียังได้แรงหนุนจากตัวเลข PMI ภาคบริการของจีนเดือนพ.ค.พุ่งขึ้นสู่ระดับ 55 จุด รวมถึงตัวเลขจ้างงานภาคเอกชนเดือนพ.ค.ของสหรัฐออกมาดีกว่าคาดโดยลดลงเพียง 2.76 ล้านตำแหน่ง ส่งผลให้ทิศทาง Fund flow ต่างชาติพลิกกลับมาเป็น Net Buy 3.5 พันลบ. (MTD.) ซึ่งหนุนต่อภาวะตลาดในช่วงนี้